| *Pseudopleuronectes herzensteini*Limanda castaña xaponesa |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Pleuronectinae |
| Xénero: | *Pseudopleuronectes* |
| Especie: | ***P. herzensteini*** |

 |
| Nome binomial |
| *Pseudopleuronectes herzensteini*(Jordan & Snyder, 1901) |

***Pseudopleuronectes herzensteini*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das cinco que integran o xénero *Pseudopleuronectes*, coñecida en galego como **limanda castaña xaponesa**.

É un peixe mariño, demersal, oceanódromo, de certa importancia comercial, que habita en augas temperadas do Pacífico noroeste, nas costas do mar do Xapón, as illas Kuriles, a illa de Sakhalin, Corea, mar Amarelo e mar da China Oriental.

Pode alcanzar até 50 cm de lonxitude, aínda que comunmente rolda os 28,5 cm. O seu peso máximo rexistrado é de 1,3 kg, e pode chegar a vivir 15 anos.

Taxonomía
---------

### Descrición

A especie foi descrita en 1901 polos ictiólogos estadounidenses David Starr Jordan e John Otterbein Snyder, baixo o nome de *Limanda herzensteini*.

### Sinónimos

Ademais de polo nome actualmente válido, e polo orixinario que lle deron Jordan e Snyder, a especie coñécese tamén polos seguintes sinónimos:

* *Limanda angustirostris* Jordan & Starks, 1906
* *Limanda angustirostris maculosa* Pavlenko, 1910
* *Pleuronectes herzensteini* (Jordan & Snyder, 1901)
* *Pleuronectes japonicus* Herzenstein, 1890

### Etimoloxía

O nome *Limanda*, que adoptou Gottsche para o xénero por el creado, e que foi no que Jordan e Snyder incluíron a especie, é un termo do latín científico tirado do francés *limande* "limanda", que á súa vez deriva do francés antigo *lumande*, e este do latín *lima*, "lima" (utensilio dos carpinteiros), ao que lle engadiu o sufixo *-ande*; estes peixes serían así denominado a causa da rugosidade da súa pel, no sentio de que era 'boa para limar'.

O nome do xénero no que actualmente se siúia esta especie, *Pseudopleuronectes*, está construído coa forma prefixa do latín científico *pseudo-*, tirada da do grego antigo ψεῦδο- *pseũdo-*, derivada de ψευδής, *pseudḗs*, "falso", e o nome do xénero *Pleuronectes*. Literalmente: "as falsas sollas", ou "os parecidos ás sollas".

En canto ao nome específico, *herzensteini*, é unha homenaxe que Jordan e Snyder lle fixeron ao zoólogo ruso Solomon Márkovich Herzenstein (1854 - 1894).

Pesca
-----

*Pseudopleuronectes herzensteini* captúrase na zona de pesca 61 (Pacífico noroeste).

Notas
-----

1. 1 2 3  *Pseudopleuronectes herzensteini* (Jordan & Snyder, 1901) no WoRMS.
2. ↑  *Pseudopleuronectes* Bleeker, 1862 no WoRMS.
3. 1 2  Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8, p. 82.
4. 1 2  *Pseudopleuronectes herzensteini* (Jordan & Snyder, 1901) en FishBase.
5. ↑  Por este nome, sinónimo do actualmente válido, é como identifican a especie Lahuerta e Vázquez no seu *Vocabulario multilingüe*.
6. ↑  *Limande* en *Le Trésor de la Langue Française informatisé* (TLF).
7. ↑  Webster's New International English Dictionary. Webster. 2012.
8. ↑  *pseudo-* no DRAE.

Véxase tamén
------------

### Bibliografía

* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos

* Pleuronectiformes
* Pleuronéctidos
* *Pseudopleuronectes*

### Ligazóns externas

* *Pseudopleuronectes herzensteini* na EOL. Contén informacións, unha imaxe e mapa de distribución *(en inglés)*

|  |  |
| --- | --- |
| Identificadores taxonómicos | 
* FishBase: 8556
* GBIF: 2409056
* iNaturalist: 361764
* IRMNG: 11053947
* ITIS: 616071
* IUCN: 158637142
* NCBI: 244452
* WoRMS: 275357

 |

|  |  |
| --- | --- |
| Identificadores | 
* UMLS: C1493867

 |